text: У вясну 2007 года справы пачынаюць паляпшацца — у гурт прыходзіць Міхаіл Млявы (сола-гітара). Ён актыўна далучаецца да працы, прымае ўдзел у стварэнні новых спеваў, распрацоўвае партыі да ўжо існуючых. Пачалося плённае супрацоўніцтва, вынікам якога стаў першы альбом гурта — «Raketa» (снежань 2007). Альбом атрымаўся неадназначным, што можна патлумачыць рознабаковым стаўленнем да музыкі кожнага ўдзельніка, неакрэсленасцю стылю, пошукам сябе. Альбом быў запісаны на хатняй студыі вакаліста — «Karantin Rec.» (акрамя бубновых партый), але па гучанні наўрад ці магчыма аднесці яго да DIY.